[{"text_idx": "#000002", "text": "La 1-an de februaro en Pollando denove estis refunkciigitaj muzeoj. Kun tio \u2013 evidente iom hazarde \u2013 koincidis la 60-jarig\u0302o de la fama Artkolekto el Faras en la Nacia Muzeo en Varsovio. Al tio ni donas atenton per aparta felietono en la komenco de la elsendo. Ni dau\u0306rigas per kulturtemaj informoj pri origine virtuala ekspozicio pri religia arto en la Etnografia Muzeo en la urboTarno\u0301w kaj pri la 120-jarig\u0302o de la pola centro en Cieszyn, la tn. Pola Domo. La E-komunumaj informoj rilatas al la nunjara Esperantologia Konferenco kaj la plej lasta eldonaj\u0302o de UEA en la serio Oriento-Okcidento, c\u0302i-foje ankau\u0306 els\u0302utebla senpage c\u0302e . La programon finas nia Leterkesta renkontig\u0302o unuavice ligita kun la demando kiel kaj c\u0302u \u2013 s\u0302ang\u0302ig\u0302u la varsoviaj E-elsendoj de la Pola RetRadio lige kun ilia proksimig\u0302anta 10-jarig\u0302o.\nMuzike ni memorigas la kanton \u201eLiberas la pens\u2019\u201d en la plenumo de Ralph Glomp. La programinformon akompanas foto bildiganta iun el la eksponaj\u0302oj en la artgalerio Faras en la varsovia Nacia Muzeo. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Plimulto de la rubrikoj estis en la lastaj tagoj dank\u2019 al Krystyna Grochocka aktualigitaj. Tio koncernas la periodon ekde komenco de septembro 2020 kaj fino de januaro 2021. Pliaj tiuperiodaj aktualigoj sekvos en la plej proksimaj tagoj. La tuta elsendo estas au\u0306debla en jutubo; Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]